text: La Ronda
  
  publiceret: 2023-01-16 10:34:05+01:00
  La Ronda var et litteraturtidsskrift, der udkom månedligt i Rom fra 1919 til 1923 og blev redigeret af en række forfattere, hvoriblandt Riccardo Bacchelli og Emilio Cecchi. Prominente medarbejdere var bl.a. Carlo Carrà og Alberto Savinio. En fælles målsætning var med Leopardis prosa som ideal at vende tilbage – efter erfaringen med tidsskriftet La Voce – til et mere klassisk litteraturbegreb.